[{"text_idx": "#000000", "text": "Tasuta HIV testimine ja no\u0303ustamine"}, {"text_idx": "#000002", "text": "Laktoositalumatus on ainevahetuslik ha\u0308ire, mille po\u0303hjuseks on piimasuhkrut (laktoosi) lagundava ensu\u0308u\u0308mi laktaasi puudulikkus ehk hu\u0308polaktaasia. Laktaasi abil lagundatakse laktoos soolestikus glu\u0308koosiks ja galaktoosiks, mis imenduvad la\u0308bi sooleseina vereringesse. Hu\u0308polaktaasia korral on laktoosi lo\u0303hustamine ja imendumine ha\u0308iritud ning see vo\u0303ib po\u0303hjustada ko\u0303huvaevusi (ko\u0303huvalu, -puhitust, -krampe, -lahtisust jne)."}, {"text_idx": "#000003", "text": "Hu\u0308polaktaasia geneetiline diagnostika on oluline ko\u0303huvaevustega inimestel, kel vo\u0303ib oletada laktoosi talumatust. Hu\u0308polaktaasia vo\u0303ib olla primaarne vo\u0303i sekundaarne.Primaarne hu\u0308polaktaasia on geneetiliselt pa\u0308ritav seisund, mida esineb umbes 20-30%-l Eesti elanikkonnast. Neil inimestel hakkab 5. ja 20. eluaasta vahel laktaasi aktiivsus va\u0308henema, tekib suhteline vo\u0303i absoluutne laktaasi puudulikkus. Enamasti sa\u0308ilub laktaasi aktiivsusest 50-70%, samas ei pruugi mitte ko\u0303igil hu\u0308polaktaasiaga isikutel laktoosi kliinilist talumatust tekkida. Sekundaarne hu\u0308polaktaasia on tingitud peensoole ajutistest kahjustustest vo\u0303i gastrointestinaalsetest haigustest nagu tso\u0308liaakia, Crohn\u2019i to\u0303bi, a\u0308rritatud soole su\u0308ndroom jne. Sekundaarset hu\u0308polaktaasiat antud geneetiline test ei tuvasta. Organismi tegelikku laktoosi omastamise vo\u0303imet saab ta\u0308psemalt hinnata laktoosi taluvuse proovi abil (P-Lac-TT)."}, {"text_idx": "#000005", "text": "Analu\u0308u\u0308s: Hu\u0308polaktaasia ta\u0308iskasvanutel \u2013 LCT geeni c.-13910C>T variant Na\u0308idustus: Kahtlus primaarsele hu\u0308polaktaasiale Uuritav materjal: Suulimaskesta kaabe vo\u0303i EDTA veriMaterjali sa\u0308ilitamine: Temperatuuril 2-8\u00b0 C kuni 3 pa\u0308evaVastuse saamise aeg: 3 to\u0308o\u0308pa\u0308evaAnalu\u0308u\u0308si meetod: PCR, hu\u0308bridisatsioonanalu\u0308u\u0308sAnalu\u0308u\u0308si hind: 66608"}]